google/wiki40b huggingface dataset:
Svenskt biografiskt lexikon

Svenskt biografiskt lexikon (SBL) er en svensk nasjonalbiografi over «betydelsefulla personer och deras gärningar under olika skeden av det svenska samhällets utveckling.»
I årene 1962–2008 ble SBL gitt ut av en statlig instans med samme navn som verket, men publiseres nå av det svenske Riksarkivet og finansieres av Kulturdepartementet. SBL gis ut i bind som kommer ut omtrent annethvert år, og i hefter fram til det foreligger et nytt fullstendig bind.
Siden 1917 er det gitt ut 33 bind med 9 000 artikler over 25 000 sider. I de første ti bindene (Abelin til De la Gardie, 1931) kunne levende personer få en artikkel, senere er inklusjonskriteriene avdøde svensker eller andre som hadde sitt virke i Sverige eller i svensk tjeneste. Mange av artiklene inneholder fullstendige fortegnelser over biografiobjektets produksjon av trykte arbeider, med kilde- og litteraturhenvisninger.
Gratian

Bakgrunn, medkeiser

Gratian var sønn av den romerske keiser Valentinian I og Marina Severa, han ble oppkalt etter sin bestefar Gratianus den eldre.

Medkeiser, med stadig økende makt og myndighet

Som gutt ble Gratian utnevnt til medkeiser (augustus) av sin far, Valentinian I, i 367. Farens bror Valens var likeledes medkeiser.
Da Valentinian I døde i 375 var det imidlertid Gratians yngre halvbror Valentinian II som i første omgang ble utnevnt til vestromersk keiser av troppene i Pannonia. Gratian aksepterte avgjørelsen og overlot den formelle keiserverdighet til Valentinian II, han beholdt selv overhøyheten over de galliske provinser, mens Valentinian fikk de øvrige provinser. Reelt forble makten over det vestromerske rike imidlertid i Gratians hender, og de østlige deler forble under onkelen Valens' kontroll.
I august 378 døde Valens i et slag ved Adrianopel, der han ikke ville vente på at Gratian nådde frem med forsterkninger. Resultatet ble at to tredjedeler av den østromerske hær ble utslettet av goterne. Gratian sat nå også med makten over de østromerske provinser, men følte at det ikke var mulig for én mann at regjere hele riket. Derfor utnevnte han den 19. januar 379 Theodosius I til østromersk keiser, og sammen beseiret de goterne på Balkan i goterkrigen (377–382).
Etter noen år mistede Gratian den energi hvormed han hadde begynt sin regjering. Han forsømte sine plikter som regent og kom med tiden under sterk innflytelse av sin frankiske general Merobaudes og biskopen av Milano, Ambrosius. Hans popularitet var sterkt fallende i den romerske befolkning, særlig da han ansatte en gruppe alaner som sin livvakt og offentlig opptrådte kledt som en skytisk kriger; i en periode med hyppige invasjoner av barbarer var det ikke populært.
En romersk general, Magnus Maximus, utnyttet utilfredsheden til å starte et opprør i Britannia, hvorfra han invaderte Gallia med en stor hær. Gratian som oppholdt seg i Lutetia (Paris) ble sviktet av sine menn og flyktet til Lugdunum (Lyon). Her ble han av byens guvernør utlevert til opprørerne som henrettet ham den 25. august 383.

Favorisering av kristendommen

For kristendommen ble Gratians regjering en viktig epoke for utviklingen for den moderne kirke, idet den for første gang ble den helt dominerede religion i hele Romerriket. Under Ambrosius' innflytelse forbød Gratian den offentlige dyrkelse av den tradisjonelle hedenske religion. Han fjernet Seiersalteret fra Senatet, trass i protester fra flere medlemmer og konfiskerte dets inntekter. Han inndro vestalinnenes eiendom og fratok dem og de øvrige presteskapene alle deres privilegier. Samtidig nektet han å bære tittelen Pontifex maximus, men overlot den til paven. Til tross for disse tiltak besluttet senatet, som det var blitt tradisjon, likevel a deifisere ham etter hans død.
Gratian utstedte et edikt som påbød alle kristne at de skulle bekjenne seg til biskopene av Roma og Alexandrias tro (det vil si følge Nikæa), dette rettet seg primært mot arianerne, men mindre sekter som avvek fra den ortodokse kirke ble også rammet.
Sundheds- og Ældreministeriet

Sundheds- og Ældreministeriet (tidligere Sundhedsministeriet (SUM) og Ministeriet for Sundhed og Forebyggelse) er et dansk ministerium. Ministeriet har det overordnede ansvar for helsepolitikken, herunder sykehus, sykehusapotek og helsevesen. Departementsjef er Per Okkels.

Historie

Ministeriet har eksistert i flere omganger, enten selvstendig eller som del av et større ministerium. I 2001 ble det innlemmet i Innenriks- og Sundhetsministeriet. I 2007 ble det atter utskilt under navnet Ministeriet for Sundhed og Forebyggelse og dannet ved å utskille helseområdet fra datidens Indenrigs- og Sundhedsministerium. Derutover fikk ministeriet enkelte oppgaver fra Socialministeriet og Ministeriet for Familie- og Forbrugeranliggender. Ministeriets første minister var Jakob Axel Nielsen. I 2010 ble ministeriene igjen slått sammen til Indenrigs- og Sundhedsministeriet. Det varte bare til 2011, da innenriksområdet ble overført til det nyoprettede Økonomi- og Indenrigsministeriet, mens resten av ministeriet igjen ble til Ministeriet for Sundhed og Forebyggelse.
Ytre Namdal regionråd

Ytre Namdal regionråd – Kystgruppen er et interkommunalt regionråd i Nord-Trøndelag som er etablert som et regionalpolitisk samarbeidsorgan mellom de tre kommunene Nærøy, Vikna og Leka. 
Ytre Namdal Regionråd har 9971 innbyggere og ca. 7,4% av befolkningen i Nord-Trøndelag.
I rådet er hver av de tre kommunene representert med ordfører, rådmann og en representant fra Fylkesrådet i Nord-Trøndelag.
Northern Iron

Northern Iron Ltd er et australsk selskap med hovedkontor i Perth. Selskapet eier Sydvaranger Gruve AS i Sør-Varanger kommune i Finnmark. Sydvaranger Gruve AS skal etter planen begynner å produsere jernmalm (magnetitt) i slutten av 2009.
Svømming under de britiske imperie- og samveldeleker 1962

Svømming under de britiske- imperie- og samveldeleker 1962. Svømming var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene i 1962 ble det konkurrert i tjuetre øvelser i svømming, tretten for menn og ti for kvinner. Australia ble beste nasjon med femten gullmedaljer foran England med seks.
Girevoj sport

Girevoj sport (engelsk: girevoy sport) er en konkurranseport der en kule (frivekt)--en type hantler--som kalles 
girja, håndteres i sammenheng med forskjellige styrkeøvelser. Det har siden 1960-tallet blitt holdt konkurranser i  nasjoner som tilhørte Sovjetunionen.

Historie

Bruk av girja til styrketrening har vært skrevet om i Russland siden 1700-tallet. Det finnes teorier om at «gårdsarbeidere oppdaget at de vektene som ble brukt under kverningen av kornet også egnet seg godt til styrkeøvelser for å hjelpe på slitne kropper og vonde rygger».

Håndvekten som benyttes

Håndvekten, som fortsatt kalles 
girja i blant annet Russland--er ei kule (frivekt) som inkluderer et håndtak eller en bøyle.
Disse kulene er etterhvert blitt kjent i Norge som kettlebell(s).

Utøvere

Kjente utøvere som konkurrerer er blant andre Nils Lundgren.
Institutt for militær ledelse og operasjoner

Institutt for militær ledelse og operasjoner, tidligere Forsvarets stabsskole, er et institutt ved Forsvarets høgskole. Instituttet leverer undervisning til høgskolens akkrediterte studier, gjennomfører kompetansehevende kurs og driver forskning og utvikling på militærmakt og operasjoner. I tillegg yter fagansatte rådgivning og støtte til Forsvaret, NATO og FN.
Instituttet utgir det militærfaglige tidsskriftet Militære studier. 
Instituttet tilbyr også kurs til personell i og utenfor Forsvaret, som grunnleggende stabsutdanning, lederutviklingskurs, og kurs i krigens folkerett.
Cacique (rom)

Cacique er en venezuelansk rom. Den kom på markedet i 1959 og er veldig populær i Venezuela og Spania. Cacique-produktene er eid av Diageo. Ordet «cacique» kommer fra taíno eller arawak og betyr «stammeleder».
Billboard Hot 100

Billboard Hot 100 er en hitliste som presenterer de 100 mest populære singlene i USA for øyeblikket. Listen publiseres i Billboard og er basert på avspillinger på radio og platesalg.
Den første singelen på Billboard Hot 100 var «Poor Little Fool» av Ricky Nelson 4. august 1958. 
For de viktigste rekordene gjennom tidene, se Liste over rekorder på Billboard Hot 100.
Radiohuset (København)

Radiohuset var hovedkvarter for Danmarks Radio fra 1941 til 2006 og ligger på Frederiksberg.  Tomten tilhørte tidligere Ladegården på Nørrebro og tjente som kirkegård for de fattige «ladegårdslemmene».
Huset ble bygget i en tid da radio holdt på å utvikle seg til et massemedium. Behovet for større fasiliteter for den daværende Statsradiofonien meldte seg derfor i økende grad på 1930-tallet. Arbeidene startet i 1936, og allerede i desember 1940 ble det første programmet sendt fra Radiohuset. Bygningen er tegnet av Vilhelm Lauritzen.
Danmarks Radio startet med fjernsynsproduksjon i Radiohuset i 1952, og mellom 1953 og 1958 ble det bygget en ny fløy og påbygget en ekstra etasje. I 1972 ble en nabobygning, Worsaaesvej 17, kjøpt, og koblet til resten av bygningsmassen.
TV-produksjonen ble fra 1963 gradvis flyttet til den nye TV-Byen. Nyhetsprogrammet TV-Avisen ble likevel produsert på Radiohuset frem til 1983.
Radiohuset ble fredet i 1994.
I 2007 flyttet Danmarks Radio ut av Radiohuset. Det Kongelige Danske Musikkonservatorium, som kjøpte bygningen fra Danmarks Radio i 2001 og de siste årene leide den ut til DR, har nå flyttet inn i Radiohuset.
Jorge Dueñas

Spiller

Som spiller spilte Dueñas for Asobal-lagene Caja Madrid, Naranco-Oviedo og Avilés, samt Primera Nacional-klubbene Claretianos, Leganés og Iberduero.

Trener

Dueñas begynte sin trenerkarrière i Iberduero, det siste laget han spilte for, og vant opprykk til División de Honor B. Deretter begynte han å samarbeide med det spanske juniorlandslaget. Kort tid etter ble han tilbudt jobben som trener for kvinnelaget til Arrate.
Dueñas tok over som landslagssjef for det spanske kvinnelandslaget i 2007, og ledet landslaget for første gang i Håndball-VM 2007 for kvinner. Han ledet Spania til sølvmedalje i Håndball-EM 2008 for kvinner, da de slo Tyskland 32–29 i semifinalen, men tapte 21–34 mot Norge i finalen.
Damekoret Embla

Embla er et kvinnekor bestående av i overkant av 20 sangere med base i Trondheim. Koret har sin opprinnelse ved Institutt for musikk ved NTNU. Navnet Embla stammer fra norrøn mytologi, der Embla er den første kvinnen på jorden. Hun er assosiert med kreativitet, kvalitet og artistisk vekst. 
Embla ble startet i 1994, og dirigenten gjennom samtlige år er Norunn Illevold Giske. Giske er en nestor i norsk kormiljø og er blant annet dommer i nasjonale og internasjonale korkonkurranser, seminarholder og inspirator for kor og dirigenter over hele Norge. Giske har mottatt bl.a Korprisen fra Norges Korforbund og Kongens fortjenstmedalje i gull for sitt arbeid.
Giske har skapt en skole som først og fremst kjennetegnes av et rendyrket og særegent klangbilde. Koret har fokus på overtonen i stemmen, og et klangbilde der enkeltstemmers kvaliteter fremhever hverandre. Klangbildet vekker oppsikt også utenfor landets grenser, noe som reflekteres i korets meritter.

Utgitte verk

1. Norwegian art of music in contrasts (1997)
2. Salve Regina (1999) 
3. Utsyn (2001). 
4. Nature’s first green (2006)
5. Iterum Femina (2011)
Kvam

Tusenårssted

Tusenårsstedet i Kvam er Øystese.

Dialekt

mann fra Kvam, stedsnavn nevnes ikke
Problemer med å lytte til denne filen? Se Hjelp:Multimedia.
mann fra Kvam, stedsnavn nevnes
Problemer med å lytte til denne filen? Se Hjelp:Multimedia.
kvinne fra Ålvik i Kvam, stedsnavn nevnes ikke
Problemer med å lytte til denne filen? Se Hjelp:Multimedia.
kvinne fra Ålvik i Kvam, stedsnavn nevnes
Problemer med å lytte til denne filen? Se Hjelp:Multimedia.
Estoloderces

Utseende

Små, nokså slanke, lyst grå eller brune trebukker. Pronotum har ikke noen pigg på den rundede sidekanten, sidene er rundede. Dekkvingene er nesten parallellsidige.

Levevis

Larvene inne i små greiner og kvister.

Utbredelse

Slekten er utbredt i Mellom- og Sør-Amerika (kjent fra Costa Rica, Brasil og Paraguay).
Gerd og Otto

Gerd og Otto var en norsk sangduo som besto av av søskenparet Gerd Nielsen (seinere Røstad, 1917–1997) og tekstforfatteren, komponisten, revyartisten og seinere radiomannen Otto Nielsen (1909–1982). Duoen ble dannet i 1930 og spilte inn flere populære plater og opptrådte til langt inn på 1950-tallet.

Historikk

De gjorde sin første plateinnspilling i 1934 på merket His Master's Voice. Sangene var Et luftslott på månen / Haveorkesteret. De ble hos HMV til 1937, i 1938 gjorde de to plater for Columbia, og i 1939 spilte de inn to plater for Telefunken. Disse ble de siste platene før andre verdenskrig. Otto satt på Grini under krigen. I 1945 gjorde han og «Grinikvartetten» en plateinnspilling. I 1948 gjorde Gerd og Otto en plateinnspilling for Musica, hvor de skulle være resten av karrièren. På B-siden var originalversjonen av den sangen som skulle bli deres største slager: En grønnmalt benk.
Gerd og Otto ble oppløst i 1955. Otto Nielsen ble i 1957 ansatt i NRK der han startet radioprogrammet Søndagsposten. Gerd Røstad fortsatte som artist. Hun sang inn duetter med blant andre Alf Prøysen.
I 1982 ble de overtalt til å spille inn noen av de gamle sangene på nytt på LP-platen Svanesang i stereo. Otto døde 9. oktober samme året, 72 år gammel. Gerd døde 8. desember 1997.
I 2004-05 ble en samling av singelplatene fra 1934–55 gitt ut på to CD-er.

Gerd og Otto

Se artikkelen om samlingen gitt ut 2004-05.
Dharmakīrti

Dharmakīrti (tibetansk: Chos-kyi grags-pa, 6. eller 7. århundre) var en innflytelsesrik indisk buddhistisk filosof som arbeidet ved universitetet i Nālandā. Han var en nøkkelperson innen epistemologi (pramana) i buddhistisk filosofi og er assosiert med retningene Yogācāra og Sautrāntika. Han var også en av de primære teoretikere innenfor buddhistisk atomisme. Hans arbeider påvirket skolene Mīmāṃsā, Nyaya og Shaivisme innenfor hinduistisk filosofi så vel som filosofer innenfor  Jainismen.
Dharmakīrti's Pramāṇavārttika, hans største og viktigste verk, var svært innflytelsesrikt i India og Tibet som en sentral tekst om pramana ('gyldige kunnskapsinstrumenter') og ble vidt kommentert av ulike indiske og tibetanske lærde. Hans tekster er del av studiene i klostrene innenfor tibetansk buddhisme.
Macrochia

Utseende

En middelsstor, kraftig, brunlig trebukk. Kroppsformen er sylindrisk. Antennene er nokså kraftige, litt lengre enn kroppen. Oversiden er tegnet i brunsvart og gulbrunt. Hode og pronotum er brunsvarte med tre gulbrune lengdestriper. Pronotum har en kraftig tann midt på hver sidekant. Dekkvingene er gulbrune med en stor, nærmest trapesformet, brunsvart skråflekk nær midten. Det er også mindre, ovale flekker på hver side av scutellum og en litt lysere brun flekk i spissen (går over begge dekkvinger).

Levevis

Som de fleste andre trebukker borer larvene i ved.

Utbredelse

Arten er utbredt i Vest- og Sentral-Afrika.
Eudicella (Cyprolais) mutica

Utseende

En middelsstor ( millimeter), blankt gulgrønn gullbasse. Denne arten har ikke påfallende metallglans. Dekkvingene har fire små, svarte flekker. Hos denne arten har ikke hannen noe T-formet framspring i pannen, som i steden er bred og firkantet.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.

Utbredelse

Arten lever i Sentral-Afrika.
Belew's Creek kullkraftverk

Belews Creek kullkraftverk er et kullkraftverk i Stokes County i delstaten Nord-Carolina i det østlige USA. Det har en installert produksjonskapasitet på 2 160 MW, fordelt på 2 like store blokker / turbiner. Operatør er Duke Energy Carolinas Co.
Anlegget ble bygget ut i årene 1970–1975. Brenselkilden er kull.
I 2006 hadde hele anlegget utslipp på 14.034.728 tonn CO2.
Øyeren

Svellet

Svellet, eller Svelle, kaltes før for Draget, angivelig fordi at båtene i dette området måtte dras gjennom småkratt og kjerr; et annet navn har også vært Nykjua. Svelle er en variabel innsjø.

Regulering

Mørkfoss Dam ble bygget i 1862. Vannstanden i magasinet ble da lagt 1 meter høyere enn det som tidligere hadde vært naturlig vannstand. Differansen mellom høyeste og laveste vannstand ble også betydelig redusert.
Den nåværende reguleringskonsesjonen ble gitt i 1934. Laveste regulerte vannstand (LRV) er fastsatt til kotehøyde 98,94 moh. Høyeste regulerte vannstand (HRV) er fastsatt til 101,34 meter.
Vannstandsmålinger blir jevnlig publisert av Glommens og Laagens Brukseierforening (GLB).

Ferdsel

Da det var tømmerfløting i vassdraget måtte tømmeret enten tas inn ved Fetsund eller fraktes til sørenden for å slippes videre. Fraktingen ble avsluttet i 1985.
Dampbåten "Strømmen" ble satt i rutetrafikk i 1885 mellom Lillestrøm, Årnestangen, Flateby og Sandstangen. Trafikken ble innstilt 1927.
"MS Øyeren" frakter turister på charterbasis og med faste avganger i sommersesongen.
Demningene Bingsfossen og Rånåsfoss i Glomma er eneste hindringen for småbåt-trafikk mellom Trøgstad og Fåberg ved Lillehammer. Ved mulighet for også å passere demningen ved Funnefoss kan småbåter uhindret dra til Storsjøen i Odalen og til Kongsvinger kraftverk.
Smørbukk (karamell)

Smørbukk er navnet på en fløtekaramell som ble lansert av Bergene i 1935. Ifølge Nidar selges det ca. 100 millioner stk av disse karamellene hvert år.
Siden 1935 har den samme karamelloppskriften ligget til grunn for produksjonen. Fortsatt krever produksjonen en god del håndverk. Karamelldeigen kokes først i kobberkjeler, rulles ut og kuttes deretter i biter. I dag skjer produksjonen på Nidars fabrikk i Trondheim.
I 2010 ble Smørbukk Original relansert. De fornyet deler av produksjonsutstyret og fettsammensetningen i oppskriften, og lager nå Smørbukk med større andel meierismør. De ønsket med dette en mykere karamell som var mer lik fra produksjon til produksjon.
Smørbukk selges i flere varianter, både som den originale fløtekaramellen og en nyere sjokoladekaramell.
Sjokoladekaramellen gikk ut av produksjon på seint 2000-2010 tallet, i ettertid har den kommet inn som smågodt og i Nidar favoritter, men ikke som egen pose.
Overlegg

Overlegg er et strafferettslig begrep som betegner en kvalifisert form for forsett. Å handle med overlegg innebærer at gjerningspersonen har foretatt visse overveielser før han gjennomfører et lovbrudd, og er således et motstykke til affekt.
Det klassiske eksempelet på overlegg er den kaldblodige morderen som i ukevis planlegger det perfekte mord. Langvarig planlegging er imidlertid ikke noe vilkår for overlegg. Det er tilstrekkelig at det var tid til overveielse, at gjerningspersonen faktisk brukte tiden til å overveie handlingen, og at overveielsen ledet gjerningsmannen til en fast og endelig beslutning om å utføre den. Hvor mye tid det må være snakk om vil variere blant annet basert på hva slags lovbrudd det er snakk om, og vil måtte vurderes konkret.
Ettersom overlegg er noe som foreligger i gjerningsmannens bevissthet, vil man imidlertid i mangel av en komplett tilståelse måtte basere seg på de ytre kjensgjerninger. Dersom gjerningspersonen for eksempel etter et hissig oppgjør drar hjem for å hente pistol, og deretter kommer tilbake og skyter sitt offer, vil dette være noe som i sterk grad taler i retning av at det foreligger overlegg. Her har gjerningspersonen hatt en viss tid på seg til å overveie handlingen og veie for og imot, og handlingsmønsteret trekker sterkt i retning av at overveielse faktisk har funnet sted. Der slike momenter ikke foreligger vil overlegg være vanskeligere å bevise.
Overlegg er noe annet enn hensikt. En handling kan være begått ved hensiktsforsett uten at nærmere overveielser har funnet sted. Motsatt kan en handling være begått med overlegg uten at det foreligger hensikt, selv om dette nok er mindre vanlig. Den som etter nøye overveielser velger å sette fyr på en bygning i viten om at dette kan føre til (utilsiktede) dødsfall har utvist overlegg, men kun sannsynlighetsforsett og ikke hensiktsforsett.
Den eneste paragrafen i straffeloven der overlegg er tilsagt direkte rettslig betydning er § 233 om drap, som hever strafferammen fra 15 til 21 år der det foreligger overlegg. Også for andre straffebud vil imidlertid overlegg komme inn som skjerpende moment under straffutmålingen innenfor den alminnelige strafferamme.
Kunnskapens tre (Bibelen)

Kunnskapens tre er ifølge Første Mosebok i Bibelen og Tora forklart å være ett av to trær (der det andre er livets tre) som er plantet av Gud midt i Edens Hage. Adam blir satt til å dyrke og holde hagen og får et bud av Gud som sier at han kan spise av alle trærne, men den dagen han spiser av kunnskapens tre skal han dø. Etter Gud skaper kvinnen blir hun fristet av slangen som sier at de ikke vil dø av å spise av kunnskapens tre, men at de vil bli som Gud og kjenne godt og ondt. Kvinnen spiser av treet og gir også Adam å spise. Resultatet av dette er at øynene deres åpnes og de innser at de er nakne, et problem de forsøker å løse ved å binde fikenblad om livet.
Deretter gjemmer de seg for Gud, bare for å bli avslørt. Kvinnen skylder på slangen og Adam skylder på henne. Gud forbanner så slangen med at den deretter må spise støv og være i fiendskap med kvinnen. Kvinnen må føde barn med smerte og være underlagt mannen. Adam blir fortalt at jorden vil bli forbannet for hans skyld, at han må dyrke marken, svette og streve med arbeid før han vender tilbake til jorden han kom fra. Deretter får kvinnen navnet Eva, fordi hun blir mor til alle som lever. Gud lager klær av skinn til dem og forklarer videre at mennesket har blitt som «en av oss» og håper menneskene ikke også spiser av livets tre og blir udødelig. Så driver han dem ut av hagen, setter kjeruber og et flammende sverd som svinger uten stans til å vokte veien tilbake til livets tre.
I Koranen blir antageligvis kunnskapens tre nevnt, men da bare som «treet».
Musée d'art moderne de la ville de Paris

Samlingen

Museets samling inneholder blant annet arbeider av Pablo Picasso, Henri Matisse, Raoul Dufy, Maurice de Vlaminck, Georges Rouault, Fernand Léger, Georges Braque, Francis Picabia, Amedeo Modigliani, Giorgio de Chirico, Kees van Dongen, Pierre Bonnard, Chaim Soutine, André Derain, Suzanne Valadon, Maurice Utrillo, Robert og Sonia Delaunay, František Kupka, Juan Gris, Hans Bellmer, Jean Fautrier, Jean Arp, Alberto Giacometti, Yves Klein og Pierre Soulages.

Tyveriet i 2010

20. mai 2010 rapporterte museet at fem malerier var stjålet fra samlingen. Maleriene som hadde forsvunnet, var Le pigeon aux petits pois av Pablo Picasso, La Pastorale av Henri Matisse, L'Olivier Près de l'Estaque av Georges Braque, La Femme a l'Eventail av Amedeo Modigliani og Nature Morte aux Chandeliers og Fernand Léger. Den samlede verdien av maleriene er vurdert til 100 millioner euro  Et vindu hadde blitt knust og overvåkningskameraet viste en mann som tok maleriene. Myndighetene antar at tyven handlet alene. Tyven fjernet maleriene varsomt fra rammene som han etterlot.
Tyverier etterforskes av spesialenheten Brigade de Répression du Banditisme i det franske politiet. Det er uklart hvorfor museets alarmsystemer ikke varslet tyveriet, som ble oppdaget da ansatte ankom museet rett for kl. 7 om morgenen.
Gissi gasskraftverk

Gissi gasskraftverk er et varmekraftverk beliggende i provinsen Chieti i regionen Abruzzo i Italia. Det har en installert produksjonskapasitet på 800 MW fordelt på 2 x 400 blokker med kombinasjonssyklus gassturbiner. Anlegget ble utbygd omkring 2004–2008. Brenselstypen er naturgass, og operatør er energiselskapet A2A SpA. Utstyret er levert vesentlig av Alstom.
Utslippene av CO2 i 2008 var på om lag 338.761 tonn, nesten helt identisk med dette årets utslippskvote.